DJEČJI VRTIĆ ROŽICA

VELIKO TRGOVIŠĆE

 UPRAVNO VIJEĆE

Veliko Trgovišće, 26.08.2021.g.

Na temelju odredbe članka 26. Zakona o predškolskom odgoju i obrazovanju (NN 10/97, 107/07, 94/13 i 98/19 ) i članka 49. Statuta Dječjeg vrtića Rožica, Upravno vijeće Dječjeg vrtića Rožica na svojoj 2. sjednici održanoj dana 26.08.2021. godine raspisuje

NATJEČAJ

**za zasnivanje radnog odnosa**

**za radno mjesto ODGOJITELJA**

* **1 izvršitelja/ica na određeno, puno radno vrijeme – do 31.08.2022.g.**

**UVJETI**: prema Zakonu o predškolskom odgoju i obrazovanju (NN 10/97,107/07, 94/13 i 98/19) i Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97).

**Prijava na natječaj treba biti vlastoručno potpisana i sadržavati sljedeće priloge:**

**-** Životopis – vlastoručno potpisan

- Dokaz o stečenoj stručnoj spremi (preslika)

- Dokaz o položenom stručnom ispitu (preslika)

- Potvrdu Hrvatskog zavoda za mirovinsko osiguranje o podacima evidentiranim u bazi podataka HZMO, ne starija od dana objave ovog natječaja

- Domovnicu (preslika)

- Osobnu iskaznicu (preslika)

- Uvjerenje nadležnog suda da se protiv kandidata ne vodi kazneni postupak za neko od kaznenih djela navedenih u čl.25. st.1. Zakona o predškolskom odgoju i obrazovanju (NN 10/97,107/07, 94/13 i 98/19), ne starije od dana objave ovog natječaja.

- Uvjerenje nadležnog suda da se protiv kandidata ne vodi prekršajni postupak za neko od prekršajnih djela navedenih u čl.25. st.3. Zakona o predškolskom odgoju i obrazovanju (NN 10/97,107/07, 94/13 i 98/19), ne starije od dana objave ovog natječaja.

Na natječaj se pod ravnopravnim uvjetima mogu prijaviti osobe oba spola.

Probni rad određen je u trajanju od 6 mjeseci.

Kandidat/kinja koji/a prema posebnim propisima ostvaruje pravo prednosti prilikom zapošljavanja dužan/a se u prijavi na natječaj pozvati na to pravo. Uz prijavu na natječaj dužan/a je, pored dokaza o ispunjavanju uvjeta natječaja, priložiti svu propisanu dokumentaciju prema posebnom zakonu i ima prednost u odnosu na ostale kandidate samo pod jednakim uvjetima.

Pozivaju se kandidati/kinje koji ostvaruju pravo na prednost pri zapošljavanju sukladno članku 102. Zakona o hrvatskim branitelja iz Domovinskog rata i članovima njihovih obitelji, da uz prijavu na natječaj dostave dokaze o ostvarivanju prava prednosti iz članka 103. stavak 1. Zakona o hrvatskim braniteljima iz Domovinskog rata i članovima njihovih obitelji (NN 121/17). Poveznica na internetsku stranicu Ministarstva: <https://branitelji.gov.hr/zaposljavanje-843/843>, a dodatne informacije o dokazima koji su potrebni u svrhu ostvarivanja prednosti pri zapošljavanju potražiti na sljedećoj poveznici:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidati/kinje koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati/kinje koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata, uz prijavu na natječaj dužni su, osim dokaza o ispunjavanju traženih uvjeta, priložiti rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Isprave se prilažu u neovjerenom presliku, a prije izbora kandidata predočit će se izvornik.

Kandidati/kinje koji podnesu potpunu i urednu prijavu i ispunjavaju formalne uvjete iz natječaja mogu biti pozvani na razgovor i/ili provjeru sposobnosti i vještina bitnih za obavljanje poslova radnog mjesta.

Podnošenjem prijave na natječaj kandidati su izričito suglasni da Dječji vrtić Rožica kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka, sukladno propisima o zaštiti osobnih podataka.

Dokaz o zdravstvenoj sposobnosti za obavljanje poslova radnog mjesta izabrani kandidat će obaviti po dostavljenoj obavijesti o izboru, a prije sklapanja UOR-u.

Rok za podnošenje prijava je osam (8) dana od dana objavljivanja natječaja.

Nepotpune, nepravodobne i prijave zaprimljene elektronskim putem neće se razmatrati.

Prijave na natječaj s obveznom dokumentacijom dostavljaju se u roku na adresu:

**Dječji vrtić Rožica, Veliko Trgovišće, Augusta Šenoe 3 – s naznakom „ Natječaj za odgojitelja“**

O rezultatima provedenog natječaja i preuzimanju dokumentacije kandidati će biti obaviješteni putem mrežne stranice Vrtića <http://www.djecji-vrtic-rozica.hr/> u roku od osam (8) dana od dana donošenja odluke o izboru kandidata.

 PREDSJEDNICA

UPRAVNOG VIJEĆA

 Željka Korunda

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Natječaj će biti objavljen na mrežnim stranicama i oglasnim pločama Dječjeg vrtića Rožica i Hrvatskog Zavoda za zapošljavanje dana 30.08.2021. godine.**